
Taflen Waith 2: Cwestiynau Ymchwil

Mae’n debygol y bydd gan eich prosiect ymchwil y nodweddion hyn:

1. Bydd yn codi o fater gwirioneddol a dymuniad ar eich rhan chi i wella canlyniadau dysgwyr ‘Ble hoffem fod?’
2. Bydd yn golygu y byddwch yn rhoi cynnig ar rywbeth newydd (eich ‘cam gweithredu’) ‘Sut gallem gyrraedd yno?’
3. Bydd angen i chi sylwi’n ofalus ar yr hyn sy’n digwydd (yr elfen ‘ymchwil’)
4. Bydd eich ymchwil gweithredu yn rhoi rhai canfyddiadau ichi y gallwch eu hysgrifennu a'u rhannu â chydweithwyr eraill



Dylai Cwestiynau Ymchwil fod:

• Clir – dylai fod yn hawdd ei ddeall
• Penodol – cyflewch yn union yr hyn yr hoffech ei wybod
• Gwreiddiol – cofiwch eich bod yn ymchwilio i rywbeth newydd sydd heb ei wneud o'r blaen
• Cyraeddadwy – a yw'n bosibl i chi ateb y cwestiwn hwn?
• Perthnasol – i'r llenyddiaeth rydych chi wedi'i darllen, eich lleoliad eich hun, pwrpas eich ymholiad
• Diddorol – Pam fod angen i bobl wybod am hyn?

(Addaswyd o Lewin, 1948)






Mewn parau neu grwpiau bach, trafodwch gryfderau a chyfyngiadau’r Cwestiynau Ymchwil (CY) canlynol:

1. Beth yw’r ffordd orau o addysgu cyfrif yn y Cyfnod Sylfaen?

2. Pam mae dysgwyr ag ADY yn cael agweddau ar yr ysgol yn anodd, a beth allai'r ysgol ei wneud yn ei gylch?

3.  Pa mor aml mae'r rhiant cyffredin yn gwrando ar eu plentyn yn darllen a beth yw'r effaith ar gynnydd?

4. Sawl diwrnod ysgol a gollir oherwydd absenoldeb anawdurdodedig disgyblion?


Defnyddiwch eich nodiadau o Daflen Waith 1 i’ch helpu i ateb y canlynol:
1. Beth yw nod eich Prosiect Ymchwil?
2. Pam mae'n bwysig i chi archwilio?
3. Beth fydd y manteision – i chi, eich disgyblion, yr ysgol?
4. Pwy mae eich ymchwil yn ei gynnwys? Disgyblion sy’n cymryd rhan (niferoedd, grŵp/grwpiau blwyddyn, dosbarth/iadau)? Cydweithwyr fel cyfranogwyr? Ymchwilydd/wyr?
5. Beth yw eich cwestiwn ymchwil (cyfeiriwch at y daflen wybodaeth)?
6. Dechreuwch feddwl pa offer y gallech eu defnyddio i ateb eich cwestiwn. Er enghraifft, arsylwadau, grwpiau ffocws, cyfweliadau unigol neu grŵp.
Source: http://cei.ust.hk/teaching-resources/action-research

